মূল পর্বে প্রবেশের আগে হাঙ্গেরির সঙ্গে জার্মানির মোলাকাত হয়। পুরো ম্যাচ খেলতে পারেননি হাঙ্গেরির অধিনায়ক পুসকাস। জার্মানির সেন্টার-হাফ ওয়ার্নার লিবরিখ তক্কে তক্কে ছিলেন, সুযোগ মিলতে কষিয়ে বিরাশি সিক্কার লাথি। পুসকাসের অবস্থা কাহিল। বাকি সময় মাঠের বাইরে কাটাতে হয়েছে। বলতে বাধা নেই, ওয়ার্নারের ওই ওই মার্কামারা লাথি বিশ্বকাপ মাতালো। এবং বিশ্বকাপের ফাইনালে দুই দলের মুখোমুখি হওয়ার ছক তৈরি করে দিল বললেও অত্যুক্তি হয় না।